Seg yiferdisen n tensayit iɣef tressa tirmit tasefrant n Tziri, llan yisental i d-yesbeggin ugbur n yiḍrisen-is. Isental-agi cudden s asugen-ines yesɛan assaɣ ɣer tillawt d tmetti i deg i tedder. Ɣef waya isental n yisefra n Tziri cudden s ttbut ɣer tillawt d tmetti ideg tedder, d wayen i tɛac n yiɣeblan akked yiḥulfan . isental n tmedyazt-ines ɣas bḍan gar tensayit d tetrarit ad naf ayen i d-tugem si tensayit yufrar-d s waṭas, ahat anect imi telmed tulsa n tmedyazt ɣef jeddi-is dɣa tmal ɣer tensayit.